CELEX: 32016D2063
Language: hu
Date: 2016-11-24 00:00:00
Title: A Bizottság (EU) 2016/2063 határozata (2016. november 24.) Írországnak az Európai Unió Bűnüldözési Képzési Ügynökségéről (CEPOL) szóló (EU) 2015/2219 európai parlamenti és tanácsi rendeletben való részvétele megerősítéséről

25.11.2016   
            
            
               HU
            
            
               Az Európai Unió Hivatalos Lapja
            
            
               L 319/46
            
         A BIZOTTSÁG (EU) 2016/2063 HATÁROZATA
   (2016. november 24.)
   Írországnak az Európai Unió Bűnüldözési Képzési Ügynökségéről (CEPOL) szóló (EU) 2015/2219 európai parlamenti és tanácsi rendeletben való részvétele megerősítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyvre és különösen annak 4. cikkére,
   mivel:
   
               (1)
            
            
               A Tanács elnökéhez intézett, 2016. július 26-án kelt levelében Írország bejelentette azon szándékát, hogy részt kíván venni az (EU) 2015/2219 európai parlamenti és tanácsi rendeletben. (1)
               
            
         
               (2)
            
            
               Írországnak az említett rendeletben való részvételéhez nem kapcsolódnak különleges feltételek, és nincs szükség átmeneti intézkedésekre. A Bizottság megjegyzi, hogy Írország az (EU) 2015/2219 rendelet 6. cikkének megfelelően létrehozta CEPOL nemzeti egységét.
            
         
               (3)
            
            
               Ezért Írországnak az (EU) 2015/2219 rendeletben való részvételét meg kell erősíteni.
            
         
               (4)
            
            
               Annak érdekében, hogy Írország mihamarabb bekapcsolódhasson a CEPOL tevékenységébe, indokolt, hogy ez a határozat a kihirdetését követő napon lépjen hatályba,
            
         ELFOGADTA EZT A HATÁROZATOT:
   1. cikk
   A Bizottság megerősíti Írországnak az (EU) 2015/2219 rendeletben való részvételét.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2016. november 24-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  Az Európai Parlament és a Tanács (EU) 2015/2219 rendelete (2015. november 25.) az Európai Unió Bűnüldözési Képzési Ügynökségéről (CEPOL), valamint a 2005/681/IB tanácsi határozat felváltásáról és hatályon kívül helyezéséről (HL L 319., 2015.12.4., 1. o.).